Հենրի Քինգ

Հենրի Քինգ (, ), ամերիկացի դերասան և կինոռեժիսոր։ Արժանացել է «Ոսկե գլոբուս» մրցանակին՝ լինելով «Բերնադետի երգը» ֆիլմի ռեժիսոր (1943 թ.): Հայտնի է դերասան Թայրոն Փաուերի և Գրեգորի Պեկի հետ արդյունավետ ստեղծագործական համագործակցությամբ, ինչպես նաև է. Հեմինգուեյի մի քանի ստեղծագործությունների էկրանավորմամբ։

Կենսագրություն 
Ծնվել է 1886 թվականին։ 1912 թվականից սկսել է նկարահանվել կինոֆիլմերում։ Միայն 1913 թվականին ստեղծել է ավելի քան 30 ֆիլմ։ 1915 թվականին տարվել է ռեժիսուրայով և թողարկել է ոչ պակաս ինտենսիվությամբ ֆիլմեր՝ տարեկան մինչև 10 ժապավեն։ Արդեն 1920-ական թվականների կեսերին դարձել Է Հոլիվուդի ամենահաջողակ բեմադրիչներից մեկը, ինչի համար էլ դերասանական գործունեությունը մինչև 1925 թվականը լիովին դադարեցրել է։

Նա Կինոարվեստի և գիտության ակադեմիայի 36 հիմնադիրներից մեկն է։ Երկրորդ համաշխարհային պատերազմի ժամանակ ծառայել է որպես Տեխասի Բրաունսվիլում գտնվող առափնյա բազայի քաղաքացիական օդային պարեկության հրամանատարի տեղակալ։ Երկու անգամ (1944 և 1945 թվականներին) առաջադրվել է «Օսկար» մրցանակի, սակայն մրցանակներ չի ստացել։

Նրա վերջին ֆիլմը եղել է 1961 թվականին նկարահանված «Նուրբ գիշեր»–ը, որը հիմնված է Ֆ. Սքոթ Ֆիցջերալդի վեպի վրա։

1915 թվականին ամուսնացել է դերասանուհի Ջիփսի Էբոթի հետ, որի հետ միասին ապրել է 1952 թվականը՝ կնոջ մահը։ Մահացել է 1982 թվականի հունիսի 29-ին, իր տանը՝ քնած ժամանակ՝  սրտի կաթվածից։ Իր կարիերայի ընթացքում նկարահանել է մոտ 120 ֆիլմ։

Ընտրված ֆիլմագրություն 

 1927 - Կախարդական կրակ / The Magic Flame
 1935 - Ճանապարհը դեպի արևելք  / Way Down East
 1937 - Յոթերորդ երկինք / Seventh Heaven
 1942 - Սև կարապ / The Black Swan
 1943 - Բեռնադետի Երգը/ The Song of Bernadette
 1944 - Վիլսոն / Wilson
 1947 - Կապիտանը Կաստիլիայից / Captain from Castile
 1949 - Ժամը 12, վերև / Twelve O’clock High
 1950 - Հրաձիգ / The Gunfighter
 1951 - Դավիթը և Վիրսավիան / David and Bathsheba
 1952 - Կարմիրների առաջնորդը  ուրիշներ… / O. Henry’s Full House
 1952 - Ձյան Կիլիմանջարո / The Snows of Kilimanjaro
 1955 - Սերը աշխարհի ամենագեղեցիկ բանն է / Love Is a Many Splendored Thing
 1955 - Անսանձելի / Untamed
 1957 - Եվ արևը բարձրանում է / The Sun Also Rises
 1958 - Ծերունին և ծովը/ The Old Man and the Sea (в титрах не указан)
 1958 - Բրավադոս / The Bravados
 1959 - Սա իմ երկիրն է / This Earth Is Mine
 1959 - Սիրելի հեթանոս / Beloved Infidel
 1961 - Գիշերը նուրբ է / Tender Is the Night

Ծանոթագրություններ 

«Ոսկե գլոբուս» մրցանակի դափնեկիրներ
Ամերիկացի դերասաններ
Ամերիկացի կինոռեժիսորներ
Ամերիկացի բանաստեղծներ
Ամերիկացի սցենարիստներ
Ամերիկացի կինոդերասաններ
Սրտի կաթվածից մահացածներ
Սրտամկանի ինֆարկտից մահացածներ